Държавен вестник, бр. 16, 2018 г., стр. 41

БРОЙ  16	
Д Ъ Р Ж А В Е Н  В Е С Т Н И К 	
СТР.  41  
за обхвата на оценката, която следва да бъде 
извършена, като определя и специфични изис-
квания, отнасящи се до мониториг и контрол.
(3) Предприятието представя за съгласуване 
от министъра на здравеопазването методика 
за оценка на дозите за лица от населението, 
която да отчита и съответните радиационни 
рискове и пътища на облъчване, произтичащи 
от разрешени дейности.
Чл. 99. (1) С цел реалистичното оценяване 
на дозите за лица от населението методиката 
по чл. 98, ал. 3 се основава на:
1. представителни лица от населението, 
като се отчитат действителните пътища, во-
дещи до външно и вътрешно облъчване при 
пренос на радиоактивни вещества;
2. периодичността на радиационния мо-
ниторинг.
(2) Оценката на дозите по отношение на 
представителни лица от населението включва:
1. оценка на външното облъчване съобразно 
вида и характеристиките на йонизиращите 
лъчения;
2. оценка на вътрешното облъчване от 
постъпване на радионуклиди, отчитайки 
естеството на радионуклидите и при необ-
ходимост – техните физически и химически 
характеристики;
3. отчитане на специфичните активности 
на храни, питейни води и компоненти на 
околната среда, имащи връзка с облъчването 
поради пренос на радионуклиди;
4. прилагане на реалистични сценарии за 
външно и вътрешно облъчване на предста-
вително лице от населението.
Чл. 100. (1) Предприятията, които осъ-
ществяват разрешени дейности, свързани с 
изхвърляне на радиоактивни вещества в окол-
ната среда, са длъжни да извършват подходящ 
радиационен мониторинг и/или да оценяват 
количеството и активността на газоаерозол-
ните и течните емисии при нормални условия 
на експлоатация на съответните ядрени съо-
ръжения и обекти с радиоактивни вещества.
(2) Предприятията докладват ежегодно до 
1 март на министъра на здравеопазването 
и на председателя на Агенцията за ядрено 
регулиране за резултатите от мониторинга и 
оценките по ал. 1.
(3) В случаите на превишаване на разреше-
ните газообразни и/или течни радиоактивни 
емисии се извършва нова оценка и същата 
се предоставя незабавно на министъра на 
здравеопазването.
(4) Предприятията, отговорни за експло-
атацията на ядрени централи, са длъжни да 
осъществяват мониторинг на радиоактивните 
изхвърляния в околната среда и да докладват 
резултатите на Европейската комисия в съот-
ветствие със стандартизираната информация, 
която се изисква от държавите – членки на 
Европейския съюз, въз основа на Договора за 
създаване на Европейската общност за атомна 
енергия (ЕВРАТОМ).
(5) Информацията относно измерванията и 
оценките на външно и вътрешно облъчване, 
оценките на постъпване на радионуклиди и 
резултатите от оценката на дозите за предста-
вителни лица от населението се публикуват 
ежегодно до 30 април на интернет страницата 
на Националния център по радиобиология и 
радиационна защита.
Чл. 101. Всяко предприятие е длъжно да 
ограничава и контролира облъчването на на-
селението при нормални обстоятелства, като:
1. поддържа оптимално ниво на защита на 
лицата от населението;
2. приема за експлоатация подходящо обо-
рудване и прилага процедури за измерване 
и оценка на облъчването на населението и 
контрол на радиоактивното замърсяване на 
околната среда;
3. проверява ефективността и поддръжката 
на оборудването, посочено в т. 2, и осигурява 
редовна метрологична проверка на средствата 
за измерване;
4. се консултира с квалифицирани експерти 
по радиационна защита при изпълнението на 
отговорностите по т. 1 – 3.
Г л а в а  о с м а
РАДИАЦИОННА ЗАЩИТА НА НАСЕЛЕ-
НИЕТО ПРИ СИТУАЦИИ НА АВАРИЙНО 
ОБЛЪЧВАНЕ
Чл. 102. (1) Управлението на ситуации 
на аварийно облъчване включва следните 
елементи:
1. оценка на потенциалните ситуации на 
аварийно облъчване, облъчването на населени-
ето и аварийното професионално облъчване;
2. разпределение на отговорностите на 
предприятията и компетентните органи на 
местната и държавната власт, включени в 
системата за аварийна готовност и реагиране;
3. поддържане на вътрешен авариен план 
от предприятието и на външни аварийни 
планове от компетентните органи;
4. надеждни комуникации и ефективни 
мерки за координация на различните нива 
на планиране и реагиране;
5. здравна защита на аварийните работници;
6. информиране и обучение на лицата, 
включени в системата на аварийна готовност 
и реагиране;
7. индивидуален дозиметричен контрол или 
оценка на индивидуалните дози на аварийните 
работници и водене на дозов регистър;
8. информиране на населението;
9. преминаване от ситуация на аварийно 
облъчване към ситуация на съществуващо 
облъчване, включително възстановяване и 
ликвидиране на последствията.